|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  БАШКАРМА КОМИТЕТЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 66 | | КАРАР  13-нче март 2020 ел | |

2020 елның язгы чорында Түбән Кама шәһәренең җирле әһәмияттәге гомуми файдаланудагы автомобиль юлларында транспорт чаралары хәрәкәтен вакытлыча чикләү турында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон, «Россия Федерациясендә автомобиль юллары һәм юл эшчәнлеге турында һәм Россия Федерациясенең аерым закон актларына үзгәрешләр кертү хакында» 2007 елның 8 ноябрендәге 257-ФЗ номерлы Федераль законның 13 статьясы, «Региональ яисә муниципальара, җирле әһәмияттәге автомобиль юллары буенча транспорт чаралары хәрәкәтен вакытлыча чикләү яисә туктату тәртибен раслау турында» 2013 елның 31 маендагы 372 номерлы Татарстан Республикасы Министрлар Кабинеты карары нигезендә, 2020 елның язгы чорында аларның чиктән тыш юешләнүе аркасында автомобиль юлының конструктив элементларының үткәрү мөмкинлеге кимүгә бәйле рәвештә, карар бирәм:

1. 2020 елның 15 апреленнән 14 маена кадәр транспорт чарасы күчәренә 6 тоннадан артык туры килә торган масса белән Түбән Кама шәһәренең җирле әһәмияттәге гомуми файдаланудагы автомобиль юллары буйлап хәрәкәт итүче йөк төягән яки йөксез транспорт чаралары хәрәкәтенә вакытлыча чикләү кертергә (алга таба – язгы чорда хәрәкәтне вакытлыча чикләү).

2. Әлеге карарның 1 пунктының гамәлдә булуы түбәндәгеләргә кагылмый дип билгеләргә:

автобусларда пассажирлар ташу, шул исәптән халыкара;

азык-төлек продуктларын, хайваннарны, дару препаратларын, орлык фондын, ашламалар, почта һәм почта йөкләрен ташу (әлеге абзацта күрсәтелмәгән йөкләр белән бергәләп ташудан тыш);

йөк күтәрүчәнлеге 16 тоннага кадәр булган ягулык ташучы транспорт чаралары (бензин, дизель ягулыгы, судно ягулыгы, реактив двигательләр өчен ягулык, ягулык мазут, газлы ягулык);

табигый бәла-казалар яисә башка гадәттән тыш хәлләр нәтиҗәләрен бетерү өчен кирәкле йөк ташу;

төбәк әһәмиятендәге автомобиль юллары өчен Татарстан Республикасы Транспорт һәм юл хуҗалыгы министрлыгы һәм җирле әһәмияттәге автомобиль юллары өчен җирле үзидарә органнары тарафыннан расланган исемлек нигезендә, авария-торгызу, ремонт эшләре һәм автомобиль юлларын карап тоту буенча эшләр башкарганда кулланыла торган юл-төзелеш һәм юл-эксплуатация техникасын һәм материалларны ташу;

федераль закон нигезендә хәрби хезмәт каралган федераль башкарма хаки-мият органнарының транспорт чаралары;

каты коммуналь көнкүреш калдыкларын җыю һәм ташу өчен кулланыла торган махсус транспорт чаралары (чүп ташу машиналары).

3. «Түбән Кама шәһәренең төзелеш, торак-коммуналь хуҗалыгы һәм төзекләндерү департаменты» муниципаль унитар предприятиесе, «Түбән Кама шәһәренең Бердәм заказчысы дирекциясе» муниципаль бюджет учреждениесе җитәкчеләренә, Түбән Кама шәһәре территориясендә җаваплы оешмалар һәм учреждениеләр җитәкчеләренә тәэмин итәргә (оештырырга):

- Россия Федерациясе законнары нигезендә, әлеге карарның 1 пунктында билгеләнгән күчәренә йөкләнеш рөхсәт ителгән йөкләнештән артучы йөк яки йөксез транспорт чараларының Түбән Кама шәһәренең җирле әһәмияттәге гомуми файдаланудагы автомобиль юллары буенча хәрәкәтенә махсус рөхсәтләрне үз вакытында бирү;

- мондый чикләүләрнең сәбәпләре һәм сроклары турында Түбән Кама шәһәренең җирле әһәмияттәге гомуми файдаланудагы автомобиль юллары кулланучыларына Интернет челтәре сайтларында, шулай ук гаммәви мәгълүмат чаралары аша вакытында хәбәр итү;

- әлеге карарның 1 пунктында күрсәтелгән чорда Россия Федерациясе Юл хәрәкәте кагыйдәләре белән каралган өстәмә мәгълүмат (табличкалар) 8.20.1 һәм 8.20.2 «Транспорт чаралары арбасы тибы» билгеләре белән 3.12 «Транспорт чарасының күчәренә туры килә торган массаны чикләү» юл билгеләрен кую.

4. Россия Эчке эшләр министрлыгы идарәсенең Түбән Кама районы буенча Юл хәрәкәте иминлеге дәүләт инспекциясе бүлегенә транспорт чаралары хәрәкәтен вакытлыча чикләү чорында юл хәрәкәте иминлеген үтәүне тикшереп торуны һәм үлчәү контроле постларының урнашу урыннарында кизү торуны гамәлгә ашыруны тәкъдим итәргә.

5. Түбән Кама шәһәре территориясендә җирле әһәмияттәге автомобиль юлларында йөргән өчен зыянны каплау хисабына түләнгән акчалар 40101810800000010001 исәп-хисап счетына күчерелә дип билгеләргә. Алучы банкы: Татарстан Республикасы МБ бүлекчәсе, алучы банкның БИК: 049205001. Алучы - ТР буенча ФКИ («Бюджет һәм финанслар департаменты» МКУ), ИНН 1651044909, КПП 165101001, ОКТМО 92644000; бюджет классификациясе коды 814 1 16 11 064 01 0000 140.

6. Татарстан Республикасы Министрлар Кабинетының 2013 елның 31 маендагы 372 номерлы карары белән расланган төбәк яисә муниципальара, җирле әһәмияттәге автомобиль юллары буенча транспорт чаралары хәрәкәтен вакытлыча чикләү яисә вакытлыча туктату Тәртибенең 9 пункты кысаларында Түбән Кама муниципаль районының икътисадый фаразлау, транспорт һәм элемтә бүлегенә әлеге карар турында дәүләт контроль һәм күзәтчелек органнарына хәбәр итәргә.

7. Әлеге карарны «Нижнекамская Правда», «Туган Як» газеталарында бастырып чыгарырга һәм Түбән Кама муниципаль районының рәсми сайтында һәм Татарстан Республикасы Транспорт һәм юл хуҗалыгы министрлыгының рәсми сайтында урнаштырырга.

8. Әлеге карарның үтәлешен контрольдә тотуны үз өстемә алам.

Җитәкче Д.И. Баландин